Мы махуэхэм
Мэкъуауэгъуэм и 29, щэбэт
Изобретателымрэ рационализаторымрэ я махуэщ
Дунай псым и махуэщ
Партизанхэмрэ бийм иубыда щIыналъэм щэхуу щылэжьахэмрэ я махуэщ
1940 гъэм Луначарскэм и цIэр зезыхьэ Театральнэ институтым и адыгэ студиер къаухащ Къэбэрдей драмэ театрым и актер хъунухэм.
1993 гъэм УФ-м ЩIэныгъэхэмкIэ и академием и Президиумым и унафэкIэ къызэрагъэпэщащ РАН-м и Къэбэрдей-Балъкъэр щIэныгъэ центрыр. А IуэхущIапIэр илъэс 20 зэрырикъум и щIыхькIэ къызэрагъэпэщауэ, мэкъуауэгъуэм и 28 — бадзэуэгъуэм и 3-хэм Налшык щекIуэкIынущ дунейпсо симпозиум.
КъБР-м щIыхь зиIэ и артист Балъкъэр Юрий и ныбжьыр илъэс 66-рэ ирокъу.
Тыркумэным и президент Бердымухамедов Гурбангулы и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 30 — 31-рэ, жэщым градус 23 — 24-рэ щыхъунущ.
Мэкъуауэгъуэм и 30, тхьэмахуэ
1908 гъэм Тунгус метеоритыр къехуэхащ.
1908 гъэм Бахъсэн, Дзэлыкъуэ щIыналъэхэм мэкъумэшыщIэхэм зыкъыщаIэтащ.
Армением и президент Саргсян Серж и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 27 — 30, жэщым градус 20 — 25-рэ щыхъунущ.
Бадзэуэгъуэм и 1, блыщхьэ
1981 гъэм КъБР-м и цIыхубэ усакIуэ КIыщокъуэ Алим СССР-м и ТхакIуэхэм я зэгухьэныгъэм и правленэм и секретару хахащ.
Къэбэрдей-Балъкъэр АССР-м гъуазджэмрэ щэнхабзэмрэ и лэжьакIуэхэм я концертышхуэкIэ Москва и Театр Иным 1957 гъэм щызэхуащIыжащ Къэбэрдейр езым фIэфIу Урысейм зэрыгухьэрэ илъэс 400 зэрырикъум и щIыхькIэ екIуэкIа махуэшхуэхэр.
Философие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ, ЩIДАА-м и академик Джатэгъэжь Владимир и ныбжьыр илъэс 79-рэ ирокъу.
Шэрджэс жылагъуэ лэжьакIуэ, «Хэкужь» щIыналъэ псапащIэ фондым и президент Iэдэмокъуэ Алберд и ныбжьыр илъэс 64-рэ ирокъу.
2008 гъэм екIуэкIа Олимп Джэгухэм я чемпион Хъущт Аслъэнбэч и ныбжьыр илъэс 33-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 29 — 31-рэ, жэщым градус 20 — 25-рэ щыхъунущ.
